**Karjala** (myös karjalaksi *Karjala*, ven. Карелия, *Karelija*, ruots. *Karelen*) on Suomen itäisin historiallinen maakunta rajoittuen pohjoisessa Pohjanmaahan, lännessä Savoon, Hämeeseen ja Uuteenmaahan, etelässä Suomenlahteen sekä idässä Venäjään. Alueella asuu nykyisin noin 310 000 henkilöä. Suurimmat kaupungit ovat Kouvola (itäpuoli), Joensuu, Lappeenranta, Mikkeli (osa) ja Kotka.

Historia
--------

Ruotsi ja Novgorodin valtio jakoivat Karjalan keskenään Pähkinäsaaren rauhassa vuonna 1323. Ruotsi sai Äyräpään, Jääsken ja Savilahden kihlakunnat, jotka käsittivät Karjalankannaksen Suomenlahden-puoleisen rannikon Siestarjoelle saakka ja suurimman osan nykyistä Suomen Etelä-Karjalaa, kun taas Novgorod sai Laatokan rannikon kokonaisuudessaan sekä nykyisen Pohjois-Karjalan alueen. Ruotsin puoleisesta osasta Karjalaa muodostettiin Viipurin linnalääni. Valtiorajasta muodostui pian myös uskontoraja: Ruotsin puoleiseen Karjalaan kristinusko levisi aluksi katolisessa muodossa, jonka myöhemmin syrjäytti luterilaisuus, kun taas Novgorodin Karjalan asukkaat kääntyivät ortodoksiseen kristinuskoon.

Suomen Karjala vuoteen 1940: vaaleammalla Venäjään kuuluva alue
Inkerin sodan päättäneessä Stolbovan rauhassa vuonna 1617 Ruotsi sai Novgorodin seuraajavaltio Venäjän tsaarikunnalta muun muassa Laatokan Karjalan, Aunuksen Karjalasta lohkaistun Raja-Karjalan ja sen luoteispuolisen alueen, suunnilleen myöhemmän Pohjois-Karjalan. Näistä muodostettiin Käkisalmen lääni. Lääniin suuntautui voimakas muuttoliike Savosta. Tämän seurauksena alkuperäinen karjalainen, uskonnoltaan ortodoksinen väestö jäi siellä vähemmistöksi Raja-Karjalaa lukuun ottamatta. 

Kartta Etelä-Karjalan ja Pohjois-Karjalan nykymaakunnista, punaisella Karjalan historiallisen maakunnan raja
Suuren Pohjan sodan päättäneen Uudenkaupungin rauhassa vuonna 1721 Ruotsi joutui luovuttamaan Venäjälle Laatokan Karjalan ja siihen yhdistetyn Raja-Karjalan sekä pohjoisen Karjalankannaksen ja Viipurinlahden länsirannikon. Pian tämän jälkeen Venäjän tsaarikunnasta tuli Venäjän keisarikunta, jolle hattujen sodan päättäneessä Turun rauhassa vuonna 1743 aluetta oli vielä luovutettava Karjalan ja Uudenmaan historiallisten maakuntien rajana olevalle Kymijoelle saakka. Kun Venäjä oli valloittanut Suomen alueen Ruotsilta Suomen sodassa 1808–1809, liitettiin vuosina 1721 ja 1743 Ruotsin luovuttamat alueet eli Vanha Suomi uutena Viipurin lääninä Suomen suuriruhtinaskuntaan vuonna 1812. 

Siestarjoen Kankaankylän kaupunginosa siirrettiin Pietarin kuvernementtiin vuonna 1842 ja koko kaupunki vuonna 1864.

Talvisodan päättäneessä Moskovan rauhassa 1940 Suomi joutui luovuttamaan Neuvostoliitolle noin puolet Karjalan historiallisen maakunnan silloisesta alueesta. Jatkosodassa Suomi valtasi luovutetun alueen takaisin Suomenlahden ulkosaarten itäistä ryhmää lukuun ottamatta, mutta joutui vetäytymään ensin neuvostojoukkojen suorittaman Viipurin-Petroskoin operaation seurauksena kesällä 1944 ja sitten sodan myöhemmin syksyllä päättäneen Moskovan välirauhan perusteella.

Katso myös
----------

* Luovutettu Karjala

|  |  |  |  |
| --- | --- | --- | --- |
| 

| * n
* k
* m
Suomen historialliset maakunnat |
| --- |
|  |
| 
* Ahvenanmaa
* Häme
* Karjala
* Lappi
* Pohjanmaa
* Satakunta
* Savo
* Uusimaa
* Varsinais-Suomi

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Karjalan historiallisen maakunnan vaakuna Karjala Karjalan tasavallan vaakuna |
| --- |
|  |
| Alueet | 

|  |  |
| --- | --- |
| Suomi (myös Tynkä-Karjala) | 
* Etelä-Karjala
* Pohjois-Karjala
	+ Keski-Karjalan seutukunta
	+ Pielisen Karjalan seutukunta
* Meri-Karjala

 |
|  |
| Venäjä | 
* Karjalan tasavalta
* Aunuksen Karjala
* Aunuksenkannas
* Itä-Karjala
* Kaakkois-Karjala
* Karjalankannas
* Kauko-Karjala
* Keski-Karjala
* Käkisalmen Karjala
	+ Etu-Karjala
	+ Taka-Karjala
* Laatokan Karjala
* Lounais-Karjala
* Länsi-Karjala
* Maaselän kannas
* Novgorodin Karjala
* Tverin Karjala
* Vienan Karjala
* Vienankannas
* Viipurin Karjala
* Äänisen Karjala
* Äänisen takainen Karjala

 |
|  |
| Historia | 
* Muinais-Karjala
* Historiallinen maakunta
* Luovutettu Karjala
	+ Karjalankannas
	+ Laatokan Karjala
	+ Raja-Karjala
* Vanha Suomi
* Viipurin lääni

 |

 |
|  |
| Väestö | 
* Suomessa: Karjalaiset
* Siirtoväki
* Suomen karjalankieliset
* Venäjällä: Karjalan kansa
	+ djoržan karjalaiset
	+ lyydiläiset
	+ tihvinänkarjalaiset
	+ tverinkarjalaiset
	+ valdainkarjalaiset

 |
|  |
| Kieli | 
* Suomen kielen kaakkoismurteet
* Karjalan kieli
	+ aunuksenkarjala
	+ lyydi
	+ varsinaiskarjala

 |
|  |
| Symbolit | 
* Karjalaisten laulu
* Karjalan vaakuna
* Itä-Karjalan lippu
* Karjalan tasavallan lippu
* Karjalan tasavallan hymni
* Karjalan tasavallan vaakuna

 |
|  |
| Järjestöt | 
* Akateeminen Karjala-Seura (Naisylioppilaiden Karjala-Seura)
* Karjalainen Nuorisoliitto
* Karjalaisen Kulttuurin Edistämissäätiö
* Karjalan Kansalaisliitto
* Karjalan Kielen Seura
* Karjalan Liitto
* Karjalan Sivistysseura
* Tverinkarjalaisten ystävät

 |
|  |
| Lisää aiheesta | 
* Karelianismi
* Karjalainen ruokaperinne
* Karjalan historia
* Karjala-kysymys
* Karjalatalo

 |

 |